Grad svjetla (film)

***Grad svjetla*** () jest američki naučno-fantastični film iz 2008. zasnovan na istoimenom romanu Jeanne DuPrau iz 2003. godine. Jedan od producenata filma bio je i Tom Hanks. Režirao ga je Gil Kenan, a scenarij je napisala Caroline Thompson. U filmu glume Saoirse Ronan, Harry Treadaway, Bill Murray, Mackenzie Crook, Martin Landau, Mary Kay Place, Toby Jones i Tim Robbins. Film je dobio mješovite kritike i podbacio je na blagajnama.

## Radnja 
Nakon neodređene globalne katastrofe, izgrađen je podzemni grad kako bi zaštitio veliku skupinu preživjelih, a mala metalna kutija namijenjena budućoj generaciji vremenski je namještena da se otvori nakon 200 godina. Ta je kutija povjerena gradonačelniku Grada svjetla, a svaki gradonačelnik bi proslijedio kutiju svom nasljedniku. S vremenom se zaboravlja značenje kutije, a sukcesija se prekida kada sedmi gradonačelnik iznenada umre prije nego što otkrije njenu važnost. Kutija se otvara u određenom vremenu, ali ne bude primijećeno. Nekoliko desetljeća kasnije, električni generator počinje propadati, a konzervirane potrepštine i sijalice postaju rijetki.

Maturanti svoje buduće zanimanje dobiju lutrijom, a dvoje mladih Doon Harrow (Harry Treadaway) i Lina Mayfleet (Saoirse Ronan) kasnije potajno zamijene zanimanja. Kod kuće Lina pronalazi kutiju i zatraži Doonovu pomoć da odgonetne sadržaj. Postupno saznaju da sadrži niz instrukcija i smjerova koji pokazuju put prema izlazu iz grada. Kasnije, također otkrivaju da je gradonačelnik Cole skrivao konzerviranu hranu u tajnom trezoru za vlastitu korist dok su ljudi gladni. Nakon što je Lina pokušala prijaviti to, gradonačelnik je uhvati i pokuša ukrasti kutiju, ali nestane struje što omogući Lini da pobjegne. Sada bjegunci od gradonačelnika, Lina i Doon, u pratnji Linine male sestre, Poppy, bježe uz podzemnu rijeku uz pomoć Sula. U međuvremenu, gradonačelnik se okrene protiv svog saučesnika, Loopera, i zaključa se u trezoru, ali ga pojede ogromna zvjezdonosa krtica. Lina, Doon i Poppy napokon dođu do Zemljine površine, gdje prvi put u životu svjedoče izlasku sunca. Film završava dok vezuju poruku za kamen i bacaju ga u grad – gdje ga je Doonov otac, inžinjer Loris, našao.

## Glumci 
* Saoirse Ronan kao Lina Mayfleet
* Harry Treadaway kao Doon Harrow
* Bill Murray kao gradonačelnik Cole
* Toby Jones kao Barton Snode
* Martin Landau kao Sul
* Tim Robbins kao Loris "Barrow" Harrow
* Marianne Jean-Baptiste kao Clary Lane
* Liz Smith kao Granny Mayfleet
* Amy Quinn i Catherine Quinn kao Poppy Mayfleet
* Mary Kay Place kao gospođa Murdo
* Mackenzie Crook kao Looper
* Lucinda Dryzek kao Lizzie Bisco
* Matt Jessup kao Joss
* Simon Kunz kao kapetan Fleery

## Produkcija 
U oktobru 2004. Tom Hanks i Gary Goetzman otkupili su filmska prava za roman Jeanne DuPrau iz 2003, *The City of Ember*. Ušli su u pregovore s Caroline Thompson da prilagodi roman i Gilom Kenanom da režira film. Ugovor uključuje opciju nastavka. Snimanje je trebalo započeti početkom ljeta 2007. i završiti u oktobru iste godine, 16 sedmica snimanja. Bivša farbaona u brodogradilištu Harland i Wolff u Belfastu pretvorena je u post-apokaliptički grad.

## Reference 
## Vanjski linkovi 
* 
* *Grad svjetla* na AllMovieu

Kategorija:Filmovi iz 2008.
Kategorija:Filmovi na engleskom jeziku
Kategorija:Američki filmovi
Kategorija:Filmovi zasnovani na romanu
Kategorija:Filmovi 20th Century Foxa
Kategorija:Filmovi Icon Productionsa